Stephenie Meyer
Stephenie Meyer (o.s. Morgan, s. 24. joulukuuta 1973 Hartford, Connecticut) on yhdysvaltalainen kirjailija. Hänet tunnetaan neliosaisesta romanttisesta fantasiasarjasta "Houkutus" (). Kirjasarjan ensimmäinen osa, vuonna 2005 julkaistu "Houkutus", oli Meyerin esikoisteos. Meyerin "Houkutus"-sarjan kirjoja on myyty maailmanlaajuisesti yli 42 miljoonaa kappaletta, ja sarjaa on käännetty 37 kielelle. Vuonna 2005 "Publishers Weekly" -lehti valitsi Meyerin yhdeksi vuoden lupaavimmista uusista kirjailijoista.
Houkutus
Houkutus () on yhdysvaltalaisen kirjailijan Stephenie Meyerin esikoisteos ja samannimisen kirjasarjan ensimmäinen osa, joka julkaistiin vuonna 2005. 
Kirjasarjaan kuuluvat lisäksi "Uusikuu" (2006), "Epäilys" (2007) ja "Aamunkoi" (2008). Suomeksi "Houkutuksen" käänsi Tiina Ohinmaa vuonna 2005. "Houkutuksen" pohjalta on tehty elokuva "Twilight – Houkutus", joka sai ensi-iltansa Yhdysvalloissa vuonna 2008 ja Suomessa vuonna 2009.